El col·legi Professor Tierno Galván acull la quarta acció relacionada amb el benestar animal
10 de maig 2023

![](/media/bk0b51uq/img_1284_c.jpg?width=850&height=566.6666666666666)

L'empresa Adiestramiento Valencia K9 ha portat al col·legi Professor Tierno Galván gossos perquè els alumnes del centre realitzen activitats amb ells i coneguen de primera mà la millor manera de tractar-los i comprendre el comportament i el llenguatge corporal d'estos animals. Igualment, per part de l'empresa, se'ls han explicat una sèrie de pautes a seguir perquè els gossos s'integren d'una manera reeixida a la vida en els domicilis i en àmbits socials.

![](/media/5kpadzcc/img_1263_c.jpg?width=850&height=566.6666666666666)

Esta jornada és la quarta que es du a terme, dins de les nou que estan previstes emmarcades dins del programa de recollida d'animals que manté la regidoria de Sanitat i Consum de l'Ajuntament de Sagunt amb l'empresa anteriorment assenyalada. A l'aula han assistit el regidor de Sanitat i Consum, Javier Timón i el regidor d'Educació Josep Manuel Tarazona, a més de la direcció del centre i personal de l'empresa.

Este taller ha començat amb una xarrada didàctica sobre l'ensinistrament i comportament dels cans, posteriorment s'ha entrat a l'aula dos cadells perquè els xiquets pogueren interactuar amb ells i s'ha realitzat una demostració al pati de les habilitats d'estos.

![](/media/w52c5uq5/img_1233_0_c.jpg?width=850&height=566.6666666666666)

*   [](http://www.facebook.com/sharer.php?u=https://aytosagunto.es/va/actualitat/el-col-legi-professor-tierno-galván-acull-la-quarta-acció-relacionada-amb-el-benestar-animal/ "Facebook")
*   [](http://twitter.com/share?url=https://aytosagunto.es/va/actualitat/el-col-legi-professor-tierno-galván-acull-la-quarta-acció-relacionada-amb-el-benestar-animal/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-col-legi-professor-tierno-galván-acull-la-quarta-acció-relacionada-amb-el-benestar-animal/ "Linked In")
*   [](mailto:?body=https://aytosagunto.es/va/actualitat/el-col-legi-professor-tierno-galván-acull-la-quarta-acció-relacionada-amb-el-benestar-animal/)